Title: ประกาศกระทรวงมหาดไทย เรื่อง หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ ตามกฎหมายว่าด้วยอาคารชุด สำหรับกรณีกระทรวงการคลังบริหารจัดการทรัพย์สิน ของบรรษัทบริหารสินทรัพย์ไทย ตามหลักเกณฑ์ที่คณะรัฐมนตรีกำหนด

ประกาศกระทรวงมหาดไทย

ประกาศกระทรวงมหาดไทย
เรื่อง
หลักเกณฑ์การลดหย่อนค่าธรรมเนียมจดทะเบียนสิทธิและนิติกรรมเป็นพิเศษ
ตามกฎหมายว่าด้วยอาคารชุด
สำหรับกรณีกระทรวงการคลังบริหารจัดการทรัพย์สิน
ของบรรษัทบริหารสินทรัพย์ไทย
ตามหลักเกณฑ์ที่คณะรัฐมนตรีกำหนด

โดยที่คณะรัฐมนตรีได้มีมติเมื่อวันที่
๕ มกราคม พ.ศ. ๒๕๕๙
เห็นชอบในหลักการการลดหย่อนค่าธรรมเนียมในการบริหารจัดการสินทรัพย์ หนี้สิน
และทรัพย์สินที่กระทรวงการคลังได้รับโอนจากบรรษัทบริหารสินทรัพย์ไทย  ทั้งนี้
เพื่อประโยชน์สาธารณะและความมั่นคงในทางเศรษฐกิจของประเทศ

ดังนั้น เพื่อให้เป็นไปตามมติคณะรัฐมนตรีดังกล่าว รัฐมนตรีว่าการกระทรวงมหาดไทยออกประกาศไว้ ดังต่อไปนี้

ข้อ
๑  ให้เรียกเก็บค่าจดทะเบียนการโอนและค่าจดทะเบียนการจำนองห้องชุดร้อยละศูนย์จุดศูนย์หนึ่งสำหรับสินทรัพย์
หนี้สิน และทรัพย์สินที่กระทรวงการคลังได้รับโอนจากบรรษัทบริหารสินทรัพย์ไทยในกรณีดังต่อไปนี้
(๑)
การโอนห้องชุดที่กระทรวงการคลังรับโอนมาจากบรรษัทบริหารสินทรัพย์ไทยให้แก่ผู้อื่น
(๒)
การจำนองหรือการโอนสิทธิการรับจำนองห้องชุดที่กระทรวงการคลังรับโอนมาจากบรรษัทบริหารสินทรัพย์ไทยให้แก่ผู้อื่น

ข้อ ๒[๑]  ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ประกาศ ณ วันที่ ๒๙
มีนาคม พ.ศ. ๒๕๕๙
พลเอก อนุพงษ์  เผ่าจินดา
รัฐมนตรีว่าการกระทรวงมหาดไทย

วริญา/ปริยานุช/จัดทำ
๑๑ เมษายน ๒๕๕๙

นุสรา/ตรวจ
๓ มิถุนายน
๒๕๕๙

[๑] ราชกิจจานุเบกษา
เล่ม ๑๓๓/ตอนพิเศษ ๘๒ ง/หน้า ๖/๘ เมษายน ๒๕๕๙